
ETNOMUZICOLOGIE 


Sonoritatile instrumentelor traditionale 
folosite in practicile precrestine ale 
obiceiurilor de iarna din Romania 


Ovidiu Papana 


|. Fenomenul sonor văzut prin prisma unor 
interpretări teoretice 


În formele noastre de percepere acustică, elementele 
constitutive ale fenomenului sonor (sonoritatile) ne apar 
înfățișate sub multiple ipostaze. In principiu, pe plan teoretic, 
ele au fost catalogate în două categorii fizice distincte: sunete și 
zgomote. Practic, departajarea calitativă a acestor sonorități a 
ținut cont de felul în care este făcută desfășurarea lor în timp: 


- emisii sonore făcute în mod organizat (logic); 

- emisii sonore făcute in mod dezorganizat (aleatoric). 

Sub aspect emoţional, la ființele superioare din regnul 
animal, fenomenul sonor a fost receptat ca fiind agreabil 
(binevenit, plăcut — cel prezent în manifestările fizico-acustice 
benefice) sau dezagreabil (respingător, chiar amenintator — cel 
prezent în manifestările fizico-acustice distructive). In cazul 
spetei umane, fenomenul sonor a fost interpretat și într-o forma 
mult evoluată, printr-o percepere făcută după criterii analitice 
foarte riguroase. 

La formele existenţiale de pe pământ în care includem și 
factorul biologic, s-au manifestat două tipuri de fenomene 
sonore create pe cale naturală: 


- sonorități întâlnite în mediul anorganic, rezultate din 
diverse acţiuni fizico-mecanice — prin mișcarea în 

spațiul atmosferic a unor elemente materiale 
(însoţită de frecare), sau prin contactul lor mai mult 
sau mai putin violent; 

sonorități generate în sfera biologicului, rezultate 
prin două modalităţi distincte de acţiuni fizice: 

- prin mișcarea unor entităţi vii (însoţită de frecare) 
sau prin contactul lor (sesizat acustic) cu alte 
forme materiale din mediul înconjurător. Acest 
fenomen bio-mecanic este generat 
(involuntar) în spaţiul atmosferic prin acţiunile 
de supravieţuire a elementului viu; 

- prin interacţiunea unor elemente sonore 
asociate, produse în mod conștient de 
entităţile vii (emisii sonore complexe — limbajul 
biologic al unor ființe din regnul animal, 
dobândit instinctual — la care putem adăuga și 
limbajul dezvoltat pe cale logică la om). In 
aceste cazuri, formele de exprimare sonoră 
sunt determinate acustic de construcțiile 
biologice  particularizate ale aparatelor 
fonatoare întâlnite la elementele vii. In 
perimetrul social uman, sonoritatile emise prin 
formele de comunicare vocală pot avea două 
nuantari: limbajul vorbit propriu-zis cu rol 
utilitar si limbajul de fatură estetică (imitatiile 
onomatopeice, poezia, muzica vocală etc.). 


În mediul biologic, la fiecare specie, formele de 
receptare și de comunicare sonoră din cadrul acestui univers 
acustic își au rolul lor funcţional bine determinat. 

In cazul oamenilor, odată cu emanciparea treptată a 
relaţiilor din cadrul vieţii sociale, au apărut și alte forme 
nenaturale (indirecte) de producere ale unor elemente sonore: 


cele obținute în mod artificial prin construcția si 
folosirea diverselor unelte create în scop utilitar — 
zgomotele şi sunetele întâlnite în procesul 
activităților curente; 

cele obținute tot în mod artificial, create în scop 
estetic — zgomotele şi sunetele instrumentelor 
muzicale) utilizate în manifestările cultural-artistice. 
Instrumentele muzicale, prin eficiența lor sonoră 

deosebita, pot avea un caracter functional bivalent: 
muzical si utilitar. 


Il. Consideraţii generale legate de practicile 
magice de origine precrestina ale obiceiurilor 
de iarna din Romania 


Pentru o persoană care trăiește in acest secol este 
foarte dificil să înțeleagă modul de gândire și de comunicare 
practicat în structurile sociale arhaice. Da, ... în actualul cadru 
socio-cultural, „peisajul” nostru cotidian este mult schimbat. 
Caracteristicile civilizaţiei contemporane (habitatul, limbajul, 
tehnologiile de lucru, obiceiurile, cerințele elementare ale 
traiului modern etc.) sunt total diferite în raport cu formele 
anterioare de existenţă socială. Lumea de astăzi, cu modul său 
de viata partial globalizat, este o rezultantă complexă a tuturor 
frământărilor succesive care au traversat mileniile de civilizaţie 
umană. 

Formele iniţiale de intercomunicare ale societăţilor 
primitive foloseau exprimările particularizate/nuantate (zonal 
sau local). In cazul lor, relationarile sociale bazate pe detalii 
erau incipiente, aceste relationari fiind făcute în mod 
preponderent prin utilizarea diverselor simboluri. Simbolurile, 
aceste ,module” sau forme concentrate de comunicare umană 
se manifestau sincretic și aveau o mare doză de ambiguitate. 
Drept consecinţă, pentru lumea contemporană, „hățișul' 
simbolurilor a fost si este foarte greu de înțeles, asocierile 
acestora generând nuantari sau sensuri ideatice multiple. 

Principalele simboluri de intercomunicare umană se 
exprimau prin relationari: 


- vizuale 
- chinestezice (mișcare) 
- sonore 


Această manieră de comunicare arhaică s-a păstrat 
doar partial, ea fiind utilizată cu predilecție la manifestările 
spectaculare (remanente) de factură magică sau ritualică. 

Consolidarea și evoluţia progresivă a limbajului vorbit și 
a scris-cititului (două forme de comunicare punctuală evoluată, 

care permit accesul la detaliu în cadrul exprimărilor interumane) 
au contribuit într-o manieră exponențială la accelerarea 
progresului uman în totalitatea sa. Primenirea continuă a 
formelor de relationare socială a condus la reinterpretarea sau 
reconsiderarea unor percepte arhaice primare (remanente) sau 
la eliminarea lor din viata socială a generaţiilor care s-au derulat 
succesiv. 

Incă din cele mai vechi timpuri, modul de gândire umană 
a inclus în sfera preocupărilor sale diverse tematici 
(particularizate sau generale): cu caracter social (întâlnite în 
viața de zi cu zi), artistice sau chiar unele idei abstracte legate 
de marile probleme existenţiale. În acest context, cele două 
modalităţi total diferite de existenţă terestră (organică si 
anorganică) au fost si ele interpretate nuantat în funcţie de 
perioadele istorice de evoluţie ale gândirii omenești. 

Chiar de la începutul reflectiilor logice umane, timpul a 
fost considerat organizatorul suprem al tuturor ,existentelor’”. 
Fără o parcurgere temporală, peste tot ar dăinui o stare inertă, 
exprimată printr-un vid existenţial. Scurgerea timpului, care ne 
„Sugerează” prezenţa fizică, este determinata/perceputa de noi 
prin mișcare. Ea rezultă din interacțiunea continuă a două forte 
contrarii. Cele două forte contrarii care definesc mediul organic 
(și îl justifică în același timp) sunt viața și moartea. De fapt, 
succesiunea dintre viata și moarte este perpetuă. Ea se 
manifestă prin: naştere — parcurs vital — moarte — renaștere. 

În simbolistica tradițională a popoarelor viata este 
asociata cu lumina, caldura si miscarea (determinata bio/logic). 
Prezenţa vieţii este percepută ca o expresie a beneficului. 
Moartea este asociată cu întunericul, frigul, starea inertă. 
Pentru existenţa biologicului moartea este desemnată a fi un 
fenomen malefic (trecător). Nu întâmplător, în accepţia multor 
culturi primitive, soarele este exponentul etern al vieţii, el 
degajă lumină și căldură. De asemenea, grăuntele unei plante 
(bobul de grâu) este simbolul desăvârșit al vieții perpetue. În 
contextul unor succesiuni ciclice, el putrezește (elementul viu 
moare) iar din resturile sale organice răsare (se naște) o nouă 
viata. Pe axa evolutivă a timpului, cadrul care asigură 
desfășurarea alternantei viata/moarte este reprezentat de 
scurgerea ciclica a anotimpurilor. 

În formele de reflexie umană, perioada de iarnă își are 
specificul său bine definit. larna este un anotimp în care 
domină: frigul, orele puţine de lumină, starea biologică inertă 
(somnul — staticul latent sau chiar moartea). In gândirea 
primitivă, iarna a fost percepută ca un anotimp care 
defavorizează biologicul, o perioadă în care se instalează un 
dezechilibrul în interacțiunea dintre cele două contrarii (viata si 
moarte), factorul generator al succesiunii perpetue care 
guvernează mediul biologic. 

Incă din perioada socială primitivă, oamenii și-au dat 
seama de limitele lor fizice sau de limitările pe care le au chiar 
și pe plan psihic. In încercările omenirii de a lua contact cu alte 
forțe sau entități superioare (supranaturale), formele cele mai 
des utilizate de „dialog au fost cele cu o conotaţie magică. 
Această manieră de comunicare presupunea (pe lângă mesajul 
transmis verbal) o relationare complexă care includea folosirea 
aproape exclusivă a simbolurilor. Mijloacele practice folosite 
pentru punerea în evidenţă a simbolurilor erau: 


- vestimentația (recuzita, masca) — în cazul simbolurilor 
vizuale; 

- jocul ceremonial — în cazul simbolurilor chinestezice 
făcute prin pantomima; 

- sonorități emise pe cale vocală sau de instrumente — în 
cazul simbolurilor sonore. 


În privinţa folosirii instrumentelor muzicale sau a altor 
instrumente cu valențe sonore în cadrul manifestărilor cu 
destinaţie artistică, acestea pot fi considerate ca „unelte” 
construite în mod premeditat de speța umană pentru 
producerea unor efecte acustice deosebite. Ele au eficientizat 
mult formele de emisie sonoră ale oamenilor. 

Un factor important pentru buna desfășurare a practicilor 
tradiționale cu caracter magic sau ritualic este legat de forma de 
apreciere a locatiilor în care se derulează aceste manifestări. 
Spațiile habitatului uman sunt bine diferenţiate în cazul unor 
raporturi cu celelalte forme de existență biologică sau cu alte 
forțe supranaturale. In acest sens avem: 


- un mediul locuibil amplasat într-un spaţiu limitat 
(locuința) — cadru intim de viata protejat sub toate 
aspectele, creat artificial sau alcătuit din unele 

elemente/componente fizice naturale (grotele, cavitățile 
din spaţiul muntos); 

- un mediul ambiant exterior — cadrul natural (universal) 
de desfășurare biologică, un spaţiu lipsit de protecţie; el 
este mediul nemărginit care oferă un contact direct cu 
toate forțele superioare care gravitează în jurul entităților 
umane, inclusiv cu cele malefice; 

- un spațiu particular sacru bine determinat (delimitat de 
elemente fizice interioare sau exterioare), utilizat 
exclusiv pentru relationarile oamenilor cu forțele 
supranaturale. 


La manifestările colective cu caracter magic sau ritualic, 
oamenii ies din cadrul lor protector limitat și invocă forțele 
superioare benefice (mai rar cele malefice) sau intervin activ în 
conflictul dintre forțele contrarii, folosind drept spaţiu de contact, 
mediul natural de manifestare a biologicului sau spaţiul sacru 
utilizat exclusiv pentru aceste relationari. 

Ambele forme de contact ale oamenilor cu forțele 
superioare (cele de invocare în scop benefic sau cele de 
abordare conflictuală) sunt sincretice. In cazul invocărilor făcute 
în scop benefic, relationarile oamenilor cu forțele superioare 
sunt directe. Ele sunt făcute de oameni în mod individual sau 
colectiv, prin acceptarea unei subordonări necondiționate, sau 
într-o manieră sinceră de intercomunicare. 

La iniţiativele de contactare în scopuri benefice ale 
forțelor supranaturale, acţiunile sincretice se manifestă prin cele 
trei forme/mijloace distincte de comunicare: 


- vizuale. vestimentație, recuzită îngrijită — costumul 
popular de sărbătoare; 

-  chinestezice: jocuri tradiționale de factură zonală, 
alcătuite după criterii estetice; 

- sonore: emisii muzicale sau muzică tradiţională bine 
particularizată pe plan regional. 


La formele de abordare conflictuală a relaţiilor cu forțele 
supranaturale, sincretismul acţiunilor se manifesta prin 
reconfigurarea celor trei mijloace de comunicare: 


- vizuale. vestimentaţie, recuzită inestetică, stridentă, sau 
transfigurari ale înfățișării umane, făcute prin expunerea 

vizuală a unor „entităţi vii cu aspect hidos, 
înspăimântător; 

-  chinestezice: gesturi haotice imprevizibile, mișcări 
brutale sau agresive; 

- sonore: emisii sonore produse de unele instrumente 
muzicale: iritante, provocatoare sau emisii făcute cu 
intensitati sonore exagerate (care depășesc limita 
normală de audibilitate acustică). 


În parcursul ciclic al anotimpurilor, iarna este o perioadă 
temporală care ingradeste mult existența biologică. Condiţiile 
sale climaterice generează o starea partial/inerta care 
afectează toate componentele spaţiului vital. În acest anotimp, 
activităţile curente ale oamenilor din mediul rural sunt reduse 
mult datorită condiţiilor improprii de viata. Pentru comunitățile 
umane, se profilează o perioadă existenţială mult mai lejeră, în 
care preocupările și activităţile lor sunt axate în primul rând pe 
protecția și conservarea bunurilor materiale obținute în celelalte 
perioade mai putin restrictive ale anului. 

Sub aspectul relațiilor umane cu „entităţile! 
supranaturale, vechile practici utilizate în cadrul obiceiurilor de 
iarnă pot fi considerate ca intervenţii ale omului pentru a 
restabili echilibrul dintre forțele contrarii superioare care 
acționează în universul existenţial (o condiție absolut necesară 
pentru continuarea vieții). Aceste practici arhaice s-au perpetuat 
doar în mediul rural, un mediu conservator și destul de reticent 
la schimbările sociale marcante/promovate de spațiul urban. 

În privința felului în care pot fi făcute interrelationarile 
oamenilor cu forțele supranaturale (benefice sau malefice), 
formele de contact ale acestora sunt destul de confuze. In 
mentalul social uman, entitățile superioare au o existență 
paralelă cu viata pământească. Prezența lor în preajma 
oamenilor este nepalpabilă sau imaterială. La contactul ideatic 
ocazional cu aceste forțe, societatea umană reacționează în 
mod diferit. Invocarea (vizuală, chinestezică, sonoră) este luată 
ca o formă de comunicare afectuoasă în relaţia cu forțele 
binefăcătoare, sau, în cazul contactului cu forțele malefice, 
invocarea poate fi luată ca o iniţiativă agresivă de intimidare, 
făcută pentru restabilirea unui curs normal al raportului dintre 
cele două contrarii ale existentialului universal. 

În spaţiul culturii tradiționale românești, practicile arhaice 
precreștine din perioada de iarnă își au conotatia lor zonală 
distinctă. Ele sunt reprezentate prin: 


- contactul cu forțele benefice, care se manifestă prin: 
rugăciunea pentru intervenția acestor forțe, invocarea 
binefăcătoare, multumirea. In acest sens avem: 


- Uratul copiilor, concretizat prin trei manifestări 
bine diferenţiate zonal: „sorcova”, „pițărăii”, „steaua” 
(o manieră de prezentare  necanonică a 
evenimentelor din religia creștină). In cazul lor, 
invocările benefice sunt făcute de copii (persoane 
care au dreptul de a face astfel de invocări, 
deoarece sunt considerate pure sub aspect 
comportamentului moral); 

- Plugusorul — urarea în care se invocă in mod 
benefic o stare de fapt din viata socială a unei 
gospodării rurale (prezentată în mod idealizat). 
Această invocare ceremonială de factură agrară 
este însoţită de un tablou de tip spectacular (o 
formă de prezentare benefică exprimată prin 
simboluri vizuale și auditive colaterale); aici plugul 
simbolic reprezintă fertilitatea și renașterea 
elementului viu, iar instrumentele care produc emisii 
sonore (buhaiul, biciul) imită mugetul bovinelor sau 
unele sonorități particularizate care sunt prezente în 
activităţile din viaţa rurală de zi cu zi. 

< Așadar, (la plugușor) este vorba de un obicei 
complex, de o manifestare sincretică, materializată 
într-o diversitate de elemente (cutumă, literatură, 
dramă, plastică, uneori si muzică)... >"; 

- Jocurile cu măști zoomorfe de anul nou: 
Jocul „caprei”, cu denumirile locale de „cerb”, 
„turcă”, (uneori „capra” este însoțită și de „brezaie” — 


1 Adăscăliței, Vasile: Istoria unui obicei, Plugușorul, Editura Junimea, 
lași, 1987, pag, 5 

o mască cu chip de pasăre). La aceste jocuri este 
prezentata in mod alegoric forma de perpetuare 
ciclica a mediului biologic; 

< In calitate de simbol al fecundității și ca daimon al 
fertilității, capra si tapul figurează în riturile agrare 
ale românilor (jocul cu măști); >! 

Jocul „ursului — © manifestare tradițională 
asemănătoare cu jocul „caprei; < Ursul dresat 
(Vasilică, Moş-Martin) sau masca ursului se 
întâlnesc în jocurile-riturile de iarnă sau primăvară, 
unde acest animal simbolizează puterea, fertilitatea, 
sănătatea, reînnoirea ciclurilor naturii >°; 

în ambele manifestări făcute cu măști zoomorfe sunt 
invocate cu ajutorul pantomimei secvenţe din 
parcursul biologic al acestor animale: la „capră” — un 
fragment din perioada sa de viata — jocul caprei, 
moartea (îmbolnăvirea gravă a ei) și în final 
renașterea (însănătoșirea ei), iar la „urs” — jocul 
ursului dresat de oameni. In cazul acestor 
manifestări sincretice, personajul travestit (masca) 
înfățișează într-un mod simbolic-imitativ elementul 
viu (animalul) în ipostazele sale firești care se 
încadrează în scurgerea perpetuă a timpului 
biologic. „Capra”, este o mască zoomorfă care este 
prevăzută prin construcţia sa și cu un instrument 
idiofon — două plăci de lemn care se lovesc una de 
alta (plăci care alcătuiesc „botul caprei”); în unele 
obiceiuri răspândite doar zonal (Râmnicu-Sărat) 
„capra” este însoţită sau înlocuită cu „brezaia”, o 
pasăre — barză, sau cu alte animale care au un 
aspect mai greu de identificat;? 


1 Evseev, Ivan: Dicţionar de Simboluri și Arhetipuri Culturale, Editura 
Amarcord, Timișoara, 2001, pag. 28 

2 Evseev, Ivan: Dicționar de Simboluri si Arhetipuri Culturale, Editura 
Amarcord, Timișoara, 2001, pag. 203 

3 Pamfile, Tudor: Sărbătorile la Români, Studiu etnografic, Editura 
Saeculum |. O., Bucuresti, 1997, pag. 379 

- contactul cu forțele malefice este marcat printr-o 
confruntare directă cu aceste forțe (aici fiind folosite 
unele practici magice cu conotaţii agresive); formele 
specifice de manifestare ale acestor practici sunt: 


- jocurile cu măşti antropomorfe sau cu un 
aspect nedefinit (dezagreabil, hidos); ele isi 
propun îndepărtarea sau intimidarea forțelor 
superioare malefice prin manifestări sincretice; 

- < La popoarele primitive, a căror cultură este 
considerată o adevărată „cultură a măștii, masca 
este duhul strămoșului, animalul totemic al tribului. 
ee Masca contine o putere magica impotriva raului, 
dar produce groază celor din jur, impunându-le 
voința purtătorului măștii >"; 

în astfel de manifestări, printr-o formă de travestire 
umană făcută în mod respingător, masca devine un 
personaj viu greu de catalogat (o ființă 
neidentificabila); această  metamorfozare este 
facuta in scopul protectiei practicantului pantomim, 
sau se constituie chiar ca un mijloc agresiv de lupta, 
care are drept scop timorarea fortelor potrivnice. 


In traditia poporului român, în afara practicilor cu 
conotaţii magice sau ritualice din perioada de iarnă mai erau 
prezente și alte manifestări de acest gen integrate în cadrul 
celorlaltor anotimpuri (cele mai importante practici ritualice fiind 
legate de „dezlegarea ploilor” din perioada de vara — 
„paparuda” și „caloianul”). De asemenea, în cultura orală mai 
exista și o altă categorie de practici magice care avea un 
caracter destul de limitat în plan social, prezenţa lor fiind 
întâlnită la nivelul unor grupuri locale reduse. Spre exemplu 
avem ofranda rituală, concretizată prin jertfa unei fiinţe (de 
obicei o pasăre), făcută cu ocazia construcției unui imobil. 
Această manifestare avea o semnificaţie ideatică oarecum 
diferită în raport cu celelalte practici prezentate anterior. 


1 Evseev, Ivan: Dicţionar de Simboluri și Arhetipuri Culturale, Editura 
Amarcord, Timișoara, 2001, pag. 28 

La romani, despre obiceiurile traditionale de iarna din 
acest spatiu cultural s-a scris destul de mult, literatura de 
specialitate consemnand în mare parte chiar si multe forme de 
manifestare limitate (zonal sau local) ale acestora. Un detaliu 
mai putin reliefat in descrierea si analiza prezentelor obiceiuri a 
fost oarecum neglijat: implicarea diferențiată a fenomenului 
sonor în cadrul manifestărilor sincretice de factură magică sau 
rituală (în funcţie de tipul contactului: cu forțele benefice sau cu 
forțele malefice). 

Pe planul perceperilor sonore, sub aspect estetic, în 
practica manifestărilor tradiţionale sunt delimitate două tipuri de 
sonorități produse pe cale instrumentală: 


- sonoritatile agreabile, care la rândul lor pot fi întâlnite 
(nuantat) sub două forme: 

- un sunet complex produs în mod obișnuit de unele 
instrumente, alcătuit dintr-o componentă spectrală 
rezultată din rezonanța superioară a sunetului 
fundamental (frecvențe  relaţionate  fizico- 
matematic printr-o compatibilitate numerică); acest 
sunet trebuie să aibă o intensitate de receptare 
sonoră medie, care nu deranjează aparatul 
auditiv; 

- o sonoritate complexă realizată din grupaje de 
sunete bazate pe o asociere de frecvenţe 
compatibile sub aspect acustic (numeric); 

- sonoritatile dezagreabile, care pot avea următoarele 
forme de manifestare: 

- un zgomot cu o desfășurare aleatorica a 
caracteristicilor sonore, zgomot emis cu o 
intensitate de receptare sonoră medie; 

- un sunetul complex (obișnuit) bazat pe o 
componentă spectrală rezultată din rezonanța 
superioară a sunetului fundamental, la care emisia 
acustică este făcută cu un nivel ridicat de 
intensitate sonora (peste limita de receptare 
biologică normală); 

- o sonoritate complexă alcătuită din grupaje de 
sunete produse independent, o sonoritate 
compozită bazată pe o asociere de sonorități cu 


56 


Revista MUZICA Nr. 7 / 2022 


frecvențe incompatibile sub aspect acustic 
(numeric). 


În practica manifestărilor tradiționale românești cu 
caracter magic din perioada de iarnă, implicarea sonoră a 
instrumentelor muzicale respectă departajările particularizate 
făcute în plan ideatic, legate de fenomenul benefic sau de cel 
malefic. Astfel, unele instrumente muzicale pot fi folosite ca 
mijloace de comunicare binevenită în raport cu forțele 
supranaturale benefice, sau la antipod, altele sunt luate ca 
mijloace de intimidare a supranaturalului malefic (arme sonore 
de luptă). 

Instrumentele muzicale cu acțiune sonoră agreabilă 
(benefică) sunt considerate a fi: clopotul (clopotelul), zurgălăul 
< Sunetul clopotului se asociază vibratiei primordiale. 
(Clopotul) este mijlocul comunicării dintre cer si pământ. > 
Prin contrast, instrumentele muzicale cu acțiune sonoră 
dezagreabilă (deranjanta) sunt: talanga, toba (tamburina), 
biciul, dârâitoarea, instrumentele muzicale aerofone primare cu 
ambușură, cu ancie, sau diversele asocieri de instrumente 
sonore la care frecvențele emise simultan sunt incompatibile 
sub aspect acustic. 

In privința felului în care sunt folosite aceleași 
instrumente producătoare de sonorități in viata de zi cu zi, 
există și o altă formă de interpretare a fenomenului sonor: cea 
care pune în prim plan criteriul functional-utilitar al sonoritatilor 
emise de instrumente. In cazul respectiv, unele instrumente 
muzicale sunt luate ca surse acustice care emit diverse 
sonorități folosite in viata reală din mediul rural: clinchetul 
clopotelor, al zurgălăilor sau al tălăngilor (instrumente muzicale 
idiofone atașate la animalele domestice pentru a fi localizate 
mai uşor), biciul (instrument idiofon utilitar folosit de crescătorii 
de animale pentru producerea unor zgomote); zgomotul biciului 
(care sperie animalul) este utilizat pentru adunarea turmelor de 
animale sau pentru deplasarea lor într-o formă organizată; 
duruitoarea este tot un instrument utilitar folosit în mediul rural 


1 


1 Evseev, Ivan: Dicţionar de Simboluri și Arhetipuri Culturale, Editura 
Amarcord, Timișoara, 2001, pag. 39 

pentru speriatul păsărilor sau al animalelor de pradă; toba, prin 
construcția ei este (și) un instrument sonor foarte eficient de 
semnalizare-atentionare. 

Buhaiul (un instrument membranofon construit anume 
pentru a imita in mod artificial mugetul bovinelor) are un statut 
aparte in privinta utilizarii sale sonore in cadrul activitatilor 
culturale tradiţionale. De fapt, rolul său acustic (de a crea o 
anumită ambianta sonoră inclusă într-o manifestare sincretică) 
este pus în evidenţă prin felul în care sunt făcute invocările 
ritualice la gospodăriile din mediul rural. La mersul cu 
„Plugușorul”, prezența imitativa a mugetului bovinelor in 
perimetrul locuintei colindate vizeaza (printr-o invocare acustica 
indirectă) o posibilă schimbare a peisajului sonor din interiorul 
locației. In plan social, o astfel de iniţiativă invocatoare are drept 
scop amplificarea (mărirea) componenţei de animale a 
gospodăriilor rurale. 

Luând în considerare cele două criterii de folosire și de 
apreciere funcţională ale emisiilor sonore (utilitare sau estetice), 
în mediul social unele instrumente producătoare de sonorități 
pot fi etichetate ca având un rol bivalent: în contextul 
manifestărilor tradiţionale din cadrul obiceiurilor de iarnă, 
sonoritatile lor pot avea o utilizare utilitară foarte eficientă, dar, 
în același timp pot avea si un rol emotional-estetic bine stabilit 
în viata socială. 

La invocările cu conotaţii magice sau ritualice, rolul 
emisiilor acustice ale instrumentelor care produc diverse 
sonorități este realizat în mod complementar. Emisiile sonore 
instrumentale (însoţite sau nu de diverse forme de emisie 
vocală) întregesc demersul făcut prin celelalte două tipuri de 
participări folosite în cadrul acţiunii de contact (vizuală și 
chinestezică). La aceste manifestări, în funcţie de scopul 
propus, fiecare instrument sonor își are felul său particularizat 
de participare. 

In perioada actuală, formele de exprimare culturală 
arhaică (în măsura în care au reușit să fie păstrate pe cale 
orală) au suferit o serie de modificări sub aspectul modului lor 
de manifestare. La toate popoarele, credințele, obiceiurile, 
formele de gândire estetică (chiar și stilul de viata) au evoluat 
muult printr-o remodelare lentă a zestrei ancestrale, acest proces 
de schimbări succesive fiind înfăptuit odată cu trecerea 

timpului. În majoritatea cazurilor, manifestările magico-rituale au 
dispărut din viata lor culturală sau, în cazul în care și-au 
schimbat funcţiile iniţiale au fost transformate în practici artistice 
cu un pronunţat caracter spectacular sau de divertisment. 

Această formă de decantare socio-culturală a stat (și) la 
baza perpetuării unor manifestări artistice cu conotaţii magice 
din spaţiul rural românesc, concretizate prin existența unor 
reminiscente culturale (enclavizate) care s-au păstrat în cadrul 
unor așezări rurale sau zone mai izolate geografic. Practic, în 
cazurile respective, s-au păstrat doar unele fragmente culturale 
din diverse perioade îndepărtate ale existenței strămoșilor 
noștri, în condiţiile în care mesajul ideatic al acestor manifestări 
s-a schimbat radical datorită transformărilor succesive ale vieții 
sociale petrecute de-a lungul timpului. 

Prezența  enclavizată sau dispariția acestor 
reminiscente culturale din trecutul îndepărtat al românilor se 
explică prin faptul că nu toate spaţiile etnografice ale acestei 
tari au avut un parcurs socio-cultural identic. Condiţiile istorice 
în care au fost obligate să fiinteze principalele organizări sociale 
românești au generat de-a lungul timpului decalaje mari de 
ordin material, social și cultural, ele fiind observabile chiar și în 
momentul de fata. 


lil. Instrumentele care produc diverse sonoritati 

folosite si in practicile magice de origine precrestina 

din cadrul obiceiurilor de iarna (sau pe plan utilitar) 
— descriere — 


Clopotul este un instrument idiofon (de formă 
tronconică), el fiind confecţionat în majoritatea cazurilor din 
metale ușor de prelucrat (alamă sau bronz). Obiectele 
confecţionate din aceste metale au (în plus) caracteristici 
sonore superioare. Construcţia clopotelor este făcută de obicei 
în mici ateliere meșteșugărești. In practicile magice de origine 
precreștină din România, emisia sonoră a clopotelor poate fi 
considerată (după caz) atractivă sau respingătoare. 

Foto. 1. Clopot mare din alama confectionat prin turnare, prevazut cu zgarda 
din piele pentru a fi agatat la gatul animalelor domestice mari. 


Clopotul (luat ca sursa sonora individuala) este socotit 
drept un instrument muzical care este utilizat in scop benefic. 
Clopotul este „obiectul” intermediar folosit in mod preponderent 
în formele de interrelationare cu divinitatea. Această calitate 
privilegiată a sa derivă din modul acustic în care sunt făcute 
emisiile sonore (definite ca fiind sonorități „cristaline”, care 
predispun la o stare meditativă). 

In cazurile în care, pe plan auditiv, sunt asociate mai 
multe clopote, prestaţia lor sonoră poate crea o senzație 
respingătoare. Intensitatea sonoră ridicată a emisiilor muzicale 
produse simultan de clopote, sau incompatibilitatea acustică a 
frecvențelor pe care le emit, sunt factorii principali care 
determină modul negativ de apreciere sonoră a acestor sunete. 
Nu întâmplător, în cadrul unor manifestări tradiţionale din 
preajma Anului Nou, asocierile de clopote mari fac parte din 
recuzita sonora a mastilor cu un aspect dezagreabil. 

Pe plan utilitar, clopotele de dimensiuni mijlocii sau mari 
sunt întâlnite deseori la gâtul animalelor domestice mari — 
bovinele (Foto. 1). Datorită acestui amplasament, clopotul 
poate produce în mod aleatoric sonorități care sunt foarte utile 
pentru localizarea (auditivă) a animalului. Practic, în cazul 
deplasării animalelor, prin mișcarea clopotului se declanșează 
emisia sonoră (detectabilă) a acestuia. De asemenea, prin 
faptul că fiecare instrument de acest fel își are sonoritatea sa 
bine particularizată, animalele care poartă clopote diverse pot fi 
recunoscute destul de ușor, într-un mod individualizat. Dealtfel, 
dacă luăm în considerare felul artizanal de construcţie al 
acestor instrumente, sunt foarte rare cazurile în care două 
clopote pot avea caracteristici sonore identice. 

Tot în scop utilitar, clopotul a fost amplasat în incinta 
gospodăriilor rurale, la streașina caselor, el fiind pus în mișcare 
cu ajutorul unei sârme groase (lângă ușa de intrare din stradă). 
Intr-o astfel de ipostază, clopotul, luat drept instrument sonor 
utilitar de semnalizare, poate fi considerat precursorul soneriilor 
moderne. 


Foto. 2. Clopot rudimentar așezat la streașina caselor. 
Sârma folosită pentru mișcarea clopotului avea o lungime considerabilă, 
ea fiind prelungită până la ușa străzii. 


Clopoteii sunt variantele constructive (miniaturale) ale 
clopotelor. In funcţie de gradul de dotare tehnologică al micilor 
ateliere private, forma lor, materialul din care sunt construite pot 
fi diferite. De cele mai multe ori, clopoteii sunt construiți din 
alamă sau bronz dar se întâlnesc (mai rar) și modele de 
clopoței prelucrate din aluminiu. 


a. b. 


Foto 3. a, b. Clopotei confectionati prin turnare, a — clopoțel din 
aluminiu, b — clopoțel din alamă 
Clopoteii fiind mai ușor de utilizat (si transportat) sunt 
consideraţi a fi mult mai practici. Ei sunt întâlniți în mod frecvent 
în cadrul activităţilor utilitare sau în activităţile cu caracter 
magico-ritualic. Sub aspect estetico-sonor, facilitățile acustice 
oferite de clopoței sunt aproape similare cu cele ale clopotelor. 


61 


Revista MUZICA Nr. 7 / 2022 


Drept urmare, și ei pot face parte din recuzita sonoră a mastilor 
cu un aspect dezagreabil. Datorită mărimii lor, la clopoteii 
folosiți ca surse sonore asociate, nu se pune în mod stringent 
problema unor emisii cu intensitati deranjante (auditiv) iar 
incompatibilitatile ivite sub aspect acustic sunt mai putin luate în 
seamă. La manifestările artistice tradiţionale, anexarea 
clopoteilor la vestimentația  stridentă, nonconformista a 
persoanelor mascate are aceeași funcție magico-ritualica. In 
același timp, clopoteii au rolul (sonor) de a semnaliza/localiza 
auditiv prezența „mascaţilor” sau de a mobiliza persoanele care 
privesc contemplativ manifestările spectaculare. 

In peisajul social rural, crescătorii de vite și în special 
ciobanii au un statut aparte prin specificul activităţilor pe care le 
desfășoară. Pentru acești oameni, în afara obiectelor de lucru 
specifice muncii lor, clopoteii si tălăngile sunt obiectele utilitare 
indispensabile, cu un rol foarte important în cadrul activităţilor 
din viaţa de zi cu zi. În aceste cazuri, principalul rol utilitar al 
clopoteilor este de a semnaliza/localiza animalul purtător. În 
cadrul activităţilor utilitare, clopoteii sunt „anexele sonore” ale 
animalelor mici sau ale puilor de animale: miei, iezi, viței, câni 
etc. 

In cadrul vieţii de familie, clopoteii sunt utilizați ca 
instrumente cu un important rol didactic în educarea muzical- 
sonoră a copiilor. Clopoteii sunt principalele jucării sonore ale 
copiilor de vârstă mică. Odinioară, aceste instrumente idiofone 
construite artizanal au fost răspândite prin intermediul târgurilor 
organizate pentru schimburile de bunuri materiale produse de 
persoanele din mediul rural. 


a. b. 


Foto. 4 a, b. Clopotei din alama dubli si tripli, confectionati manufacturier prin 
turnare; a — clopoțel dublu, b — clopoțel triplu 

În mediul pastoral sud-estic european se întâlnesc mai 
rar (si) unele variante de clopoței care sunt concepute 
constructiv într-un mod mult mai complex. Instrumentele 
idiofone de acest fel pot fi văzute la popoarele din spațiul 
mediteranean: greci, arabi etc. Ele au o construcţie oarecum 
particularizată prin faptul că au în componenţa lor două sau trei 
corpurile metalice, cavitățile lor rezonatoare fiind atașate în 
poziție verticală (una într-alta). Practic avem de a face cu un 
„angrenaj sonor” complex, care emite simultan sonorități 
diferenţiate — clopoței dubli sau clopoței tripli — Foto. 4 a, b. La 
cântat, prin mișcarea/scuturarea concomitentă a clopoteilor, 
cavitățile lor rezonatoare sunt puse în vibraţie in mod paralel. In 
cazul acestor tipuri de instrumente idiofone, vibraţiile corpurilor 
sunt generate prin lovirea reciprocă a cavitatilor sonore. 

Prestaţia sonoră a clopoteilor care emit în același timp 
mai multe sonorități este cumulativă. In mod concret avem o 
sonoritate compozită, care înglobează cele două (sau trei) 
emisii muzicale ale clopoteilor atașați unul de altul. 

La clopoteii dubli sau tripli, forma și mărimile diferite ale 
cavitatilor rezonatoare determina emisia unor sonorități 
amplasate în diverse registre sonore. Relationarile muzicale 
stabilite între aceste surse acustice emise simultan pot fi mai 
mult sau mai putin compatibile sub aspect muzical (cu intervale 
consonante sau neconsonante). Având în vedere faptul că 
meșterii tradiționali români care construiesc astfel de clopoței 
nu au o pregătire teoretico-muzicală deosebită, relationarile 
sonore care apar între componentele constructive ale acestora 
sunt făcute doar aleatoric. 

In situaţiile în care acești clopoței cu o structură 
complexă sunt folosiţi în cadrul activităţilor utilitare, de cele mai 
multe ori, compatibilitatea muzicală a emisiilor sonore nu este 
luată în seamă. In mediul pastoral sau în cadrul activităţilor 
gospodărești, este apreciat mai mult nivelul de volum sonor, 
care la clopoteii multiplii, prin construcţia lor, este mai ridicat. 

Zurgălăul poate fi considerat tot o variantă constructivă 
mai îndepărtată a clopotului, în condiţiile în care forma sferică a 
corpului său este oarecum diferită (sub aspect conceptual) de 
instrumentele înrudite acustic cu el. Datorită acestui fapt, 
ambele funcţii sonore ale zurgălăilor (cea magico-rituală și cea 


63 


Revista MUZICA Nr. 7/2022 


utilitara) sunt similare cu cele intalnite la toate instrumentele 
idiofone din familia clopotelor. 


a. b. 


Foto. 5 a, b. Zurgalai din alama confectionati prin turnare; 
a — zurgălău de talie medie (cu un diametrul de trei centimetri), 
b —zurgalau de talie mare (cu un diametrul de șase centimetri) 


Principiul acustic de punere în vibraţie a zurgălăului este 
identic cu cel folosit la clopote — un mic corp dur de formă 
sferică (așezat în interiorul zurgălăului), practic, o bilă de obicei 
din metal sau o pietricică lovește aleatoric incinta sonoră a 
instrumentului. 

Construcţia zurgalailor nu respecta marimi bine stabilite. 
De cele mai multe ori sunt întâlniți zurgălăii de dimensiuni medii 
și de dimensiuni mari (Foto 5 a, b). În cazul zurgălăilor mari, ei 
sunt folosiţi, ca și clopotele: sunt puși la gâtul animalelor 
domestice mari. 

In practicile artistice cu caracter magico-ritual, sunetele 
zurgălăilor pot influenţa în mod binefăcător sau în mod agresiv 
contactul cu forțele supranaturale. În cadrul unor manifestări 
artistice care au drept scop promovarea unor acţiuni de apărare 
a grupului social si de influențare benefică, zurgălăii sunt atașați 
la nojitele opincilor purtate de dansatori (denumiți „călușeri”) — 
la jocurile de iarnă din Transilvania si Banat. Aceeași recuzită 
sonoră este întâlnită și la jocurile de ,calusari’ din zonele 
Munteniei și Olteniei în perioada de primăvară (la Rusalii). Tot 
pentru o influențare sonoră benefică, zurgălăii sunt atașați la 
crăcanele construite în scop ceremonial pentru colindătorii din 
perioada Crăciunului.” 


1 Papană, Ovidiu: Colinda din Mehala, O restituire necesară, Editura 
Universităţii de Vest, Timișoara, 2004, pag. 53 — 54 

În demersul de intimidare a forțelor malefice, zurgălăii 
sunt atașați la recuzita jocurilor cu măști zoomorfe sau 
antropomorfe cu aspect dizgratios. In aceste cazuri, sonoritatile 
lor au rolul de a accentua formele agresive de manifestare 
vizuală (prin vestimentaţie) și chinestezică. Prezenţa zurgălăilor 
la aceste jocuri este justificată oarecum acustic prin 
incompatibilitatile sonore apărute la emisiile lor simultane. 

Pe plan utilitar, zurgălăii sunt atașați la harnașamentele 
cailor, în scopul punerii în evidenţă (prin mijloace sonore) a 
traseului parcurs de săniile sau șaretele trase de animale. Unii 
zurgălăii purtați de animalele domestice sunt marcați grafic cu 
diverse simboluri. La zurgălăul mare din Foto. 5 b se pot vedea 
două simboluri protectoare: crucea și solzii de pește. 

Talanga este instrumentul idiofon care poate fi luat drept 
prototipul clopotului primitiv. La construcţia acestor modele de 
instrumente nu sunt utilizate unele dimensiuni fixe. Tălăngile 
sunt prezente sub diverse mărimi: mici, mijlocii sau mari. 


Foto. 6 a, b. Tălăngile din tablă de fier, confecționate manual prin lovirea cu 
ciocanul; a — de dimensiune mijlocie (11,5 / 10 cm), 
b — talangă de dimensiune mare (20 /20 cm) 


Construirea manuală a unei tălăngi se realizează destul 
de ușor, dar calitatea sonoră (muzicală) a acestui instrument 
este discutabilă. Datorită construcţiei sale făcute în mod 
rudimentar, caracteristicile sonore ale tălăngii sunt net 
inferioare fata de cele întâlnite la clopote sau zurgălăi. Din 
punct de vedere acustic, sunetele emise de talangi sunt 
stridente și necizelate. Prezenţa lor sonoră în spațiul public 
crează o formă de receptare auditivă iritantă. Cauzele care stau 
la baza acestor performanțe acustice mediocre sunt multiple. 
Talanga este construită din tablă subțire de fier, un material 

care nu are structura materialelor cu calități acustice 
superioare, cum ar fi bronzul sau alama. Prelucrarea (îndoirea) 
tablei este făcută manual, fapt ce determină apariţia multor 
iregularitati pe suprafața acesteia. La majoritatea tălăngilor, 
cavitatea de rezonanţă (principalul element constructiv care 
determină calitatea sunetelor) nu are o alcătuire compactă. 
Părțile sale marginale sunt „lipite” prin sudare, alămire sau sunt 
etanșeizate doar parțial prin nituire. În aceste condiţii sunetele 
emise de tălăngi au caracteristici sonore inferioare, apropiate 
de cele ale zgomotelor: nu au un sunet cu o emisie clară (în 
care măcar o frecvenţă să fie bine deslușită), componenta 
spectrală a sonoritatii tălăngii conţine un grupaj mare de 
frecvențe incompatibile cu cele rezultate din rezonanţa 
superioară a sunetului fundamental. Emisia sonora a tălăngilor 
este însoţită de cele mai multe ori de un zbârnâit caracteristic 
(efect acustic care rezultă din construcţia etanșeizată parţial a 
corpului rezonator). 

Din acest motiv, talanga nu este utilizată în cadrul 
manifestărilor artistice muzicale, ea fiind întâlnită în mod 
preponderent la activitățile cu caracter utilitar. Talanga este 
simbolul de necontestat al instrumentului sonor folosit de 
crescătorii de animale. 

Sub aspect estetic, tocmai aceste carente acustice au 
făcut ca tălăngile să fie utilizate (chiar în exces) în cadrul 
manifestărilor artistice tradiționale cu caracter magico-ritualic. 
Sonoritatea dezagreabilă, stridentă și necizelată este ideală 
pentru a crea o stare de iritare acustică. În acest sens, talanga 
are o emisie sonoră foarte potrivită pentru intimidarea sau 
alungarea forțelor supranaturale malefice. Majoritatea 
recuzitelor folosite la jocurile cu măști antropomorfe sau cu un 
aspect nedefinit au în componenţa lor talangi de dimensiuni 
mari. 

La jocurile cu măști antropomorfe (cu personaje greu 
identificabile), tălăngile sunt atașate într-un număr destul de 
mare la costumele hidoase ale ,mascatilor’. Prezenţa lor este 
justificată (și) prin faptul că, jocul cu măști antropomorfe este 
practicat sincretic într-un cadru natural, el fiind descătușat de o 
desfășurare organizată în mod riguros, sau de o formă de 
derulare măsurată a timpului (specifică manifestărilor muzicale). 
Persoanele mascate antropomorf, în intenţia lor de a crea o 

situaţie tensionată în jurul lor, se mișcă haotic, mimează un 
comportament agresiv, nerestrictionat în niciun fel. Aceste 
mișcări mimice cumulate generează un vacarm sonor prin 
scuturarea violentă și haotică a tălăngilor. 

Jocurile cu măști zoomorfe — jocul „caprei” si jocul 
„ursului” sunt tot manifestări sincretice practicate în aer liber, 
dar desfășurarea lor este coordonată strict de o susținere 
sonoră muzicală şi metro-ritmică riguroasă. Drept urmare, 
sunetul dur, necizelat și emis aleatoric al tălăngilor nu poate fi 
asociat în mod sincretic la această formă de cântat încadrată în 
structuri muzicale precise. 

Toba este un instrument sonor ancestral folosit frecvent 
în manifestările culturii tradiționale românești. La modul 
general, în cazul românilor, termenul de tobă (dobă) definește 
un instrument membranofon prevăzut cu două membrane. Ele 
pot fi de trei dimensiuni: mari, mijlocii si mici. 


a. b. 


Foto. 7 a, b. Tobele de dimensiuni mijlocii folosite in zona Banatului la 
colindatul din perioada Craciunului 


In practica muzical-interpretativă se poate observa o 
delimitare constructiva evidenta intre tobele folosite in cadrul 
activitatilor culturale cu o destinatie rituala sau magica si tobele 
folosite la activitățile muzicale propriu-zise. In manifestările 
artistice tradiționale cu o conotaţie magico-rituală sunt întâlnite 
în mod preponderent tobele de mărimi mijlocii. Toba mare 
prevăzută cu cinel, utilizată frecvent la activitățile muzicale 
desfășurate într-o locaţie stabilă, nu a fost folosită la manifestări 
artistice cu caracter magic (din considerente de ordin practic 
legate de transport). 

Aspectul instrumentelor membranofone tradiţionale 
românești nu este șablonar iar mărimile acestora, procedeele, 

materialele folosite la construcţia lor diferă de la caz la caz. În 
acest sens, varietatea modelelor instrumentale folosite în cadrul 
diverselor obiceiuri de iarnă poate fi observată chiar si in plan 
zonal sau local. De remarcat este faptul că, în spaţiul etnografic 
moldovenesc, la practicile tradiționale care au o conotaţie 
magico-ritualică sunt preferate instrumentele membranofone 
prevăzute doar cu o singură membrană (tamburinele de 
dimensiuni mari). 

In majoritatea cazurilor, tobele de mărime mijlocie, 
prevăzute cu două membrane, sunt întâlnite la colindătorii din 
perioada Crăciunului, dar ele pot fi regăsite (în funcţie de 
specificul local) si la sărbătorile magico-ritualice din preajma 
Anului Nou, mai ales asociate cu jocul „turcei” sau al „cerbului” 
din Transilvania și parţial cu jocul „cerbului” din zona Banatului 
montan. 

Caracteristicile sonore ale zgomotelor produse de tobe 
sunt determinate de: calitatea membranelor (modul lor de 
prelucrare, elasticitatea, grosimea lor — specifice diverselor 
animale), dimensiunile pe care le au diametrele membranelor, 
volumul, forma cavitatilor rezonatoare etc. Aceste diferențieri de 
ordin constructiv afectează în mod substanţial: intensitatea 
emisiilor sonore, procesul de amortizare în timp al zgomotelor, 
compoziția spectrală precum și registrul sonor în care pot fi 
încadrate benzile largi de frecvenţă ale zgomotelor (grav, mediu 
sau acut). 

In spaţiul cultural românesc tradiţional, prestaţia sonoră 
a interpretilor care utilizează instrumentele muzicale de percuție 
nu s-a manifestat (cel puţin în ultimele două secole) prin forme 
de execuţie practicate în mod individual. Chiar dacă tobele 
produc zgomote cu o sonoritate dezagreabilă sau iritantă, la 
manifestările culturale cu o destinaţie rituală sau magică, 
aceste instrumente nu au fost (si nu sunt) folosite izolat în scop 
eminamente provocator sau invocator. Zgomotele produse de 
tobe au fost utilizate ca surse sonore cu rol secundar pentru 
susținerea ritmico-sonoră a momentelor rituale. In cazul utilizării 
lor colinde, forma de manifestare a acestora avea și un 
pronunţat caracter spectacular. 

La toate activităţile artistice de factură muzical- 
tradiţională din spaţiul cultural românesc, zgomotele tobelor 
evoluează sonor printr-o desfășurare ritmică încadrată în 

structuri metrice precise. Formulele metro-ritmice utilizate de 
interpreţi sunt diverse. Ele se succed într-un mod predominant 
stereotip si au o forma de organizare facuta in cadrul unor 
măsuri divizionare de 2/4, sau in cadrul unor măsuri cu o 
organizare asimetrică (ritm aksak — de cele mai multe ori de 
7/16). | 

In scop social-utilitar, tobele au fost folosite (într-o 
maniera foarte eficienta) pana la sfarsitul perioadei interbelice a 
secolului al XX-lea. În multe localități ‘din mediul sătesc, în lipsa 
unor mijloace moderne de comunicare cu populaţia rurală, 
anunţurile oficiale venite din partea organelor statului român 
erau prezentate de toboșarul (dobașul) din sat. În aceste cazuri, 
zgomotele produse de tobe erau folosite ca „surse sonore de 
atenţionare” pentru întreaga comunitate sătească. Ele anticipau 
anunţurile propriu-zise făcute în mod verbal de toboșar. 

Tamburinele sunt instrumente muzicale membranofone 
înrudite cu tobele. Prin construcţie, ele sunt dotate doar cu o 
membrană. De cele mai multe ori, în cultura tradiţională a 
românilor sunt utilizate tamburinele de dimensiuni mari 
(prevăzute cu un cadru de susținere cu un diametru mare). 


a. b. 

Foto. 8 a, b. Tamburinele, „tobele” (dobele) moldovenești folosite la 
jocurile sărbătorilor de iarnă; a — tamburină simplă de dimensiuni mari 
(diametru 60 de cm), b — tamburină de dimensiuni mari prevăzută cu un 
sistem radiar de ,,tinere” a instrumentului (diametru 65 de cm); la această 
tamburina, pe scheletul de sustinere al instrumentului sunt adaugate mici 
placute metalice de forma patrata. 


Tamburinele ocupă un loc central în recuzita 
manifestărilor tradiționale de factură magico-ritualică din zona 
Moldovei. În spaţiu etnografic moldovenesc, ele sunt cunoscute 
sub denumirile generalizate de ,tobe” sau „dobe”. 

Majoritatea variantelor constructive ale acestor 
instrumente nu sunt prevăzute cu anexele metalice întâlnite la 

tamburinele de tip „clasic” (micile rondele așezate perechi pe 
corpul de formă circulară al instrumentului — cadrul susținător al 
membranei — Foto. 8 a). Unele variante constructive de 
tamburine tradiționale (concepute mult mai practic) sunt 
prevăzute cu un sistem radiar de susţinere a instrumentului, la 
care (uneori) sunt adăugate mici plăcuțe metalice de formă 
pătrată - Foto. 8 b. In cazul acestui tip de instrument, 
susținerea oarecum suspendată a tamburinei oferă un 
randament sonor mult sporit. De asemenea, la cântat, corpul 
tamburinei (cadrul pe care este fixată membrana) nu este 
împiedicat să vibreze de vestimentația interpretului și de 
suprafața cărnoasă a mâinii sale (ambele elemente de 
susținere a instrumentului având un efect sonor de amortizare). 

La aceste variante constructive, în timpul execuțiilor 
muzicale, micile plăcuțe metalice atașate la sistemul radiar de 
susținere nu produc cunoscutul „adaus sonor” (etichetat ca fiind 
un ,clinchet metalic ascuţit”) întâlnit la tamburinele obișnuite. In 
timpul cantatului, dispunerea perpendiculară a  plăcuţelor 
metalice fata de poziția membranei (și a sarmelor de susţinere) 
crează o formă deosebită de vibrație a placutelor — ele fac doar 
o mică deplasare transversală (dus/întors) fata de axa sârmei. 
Efectul sonor al acestei mișcări este un zbârnâit distorsionat, 
perceput în mod confuz. El este prelungit în timp și are nuanţe 
timbrale metalice. Prezenţa acestui zgomot se manifestă 
discret, în paralel cu vibrația membranei instrumentului. 

Toate tamburinele de mari dimensiuni sunt instrumente 
membranofone cu o eficiență deosebită. Ele sunt ușor de 
mânuit și au un randament sonor remarcabil. Chiar dacă 
diametrul lor este destul de mare, pe parcursul unor deplasări, 
aceste instrumente nu crează probleme deosebite legate de 
transport, prin faptul că au un profil îngust. 

„Tobele” (tamburinele) din zona Moldovei sunt nelipsite 
din recuzita manifestărilor tradiţionale din preajma Anului Nou, 
la jocurile cu personaje zoomorfe — jocul ,caprei” si jocul 
„ursului”. Rolul lor sonor este de a susține metro-ritmic 
desfășurarea sincretică a manifestării: o naraţiune versificată 
care se referă la „capră” (sau „urs”), însoţită de mișcarea 
grotescă, imprevizibilă de tip mimic a persoanei mascate (a 
„animalului”). In condiţiile în care alaiul „caprei are doar o 
singură „tobă, personajul care conduce manifestarea 

traditionala este tobosar si in acelasi timp naratorul expunerii 
versificate. Pe parcursul desfășurării acestei manifestări, 
expunerile naratorului sunt facute in concordanta cu sustinerile 
metro-ritmice ale ,tobei’, mai precis prezentare metrică a 
versurilor este corelată cu metrica susţinerii sonore făcute de 
instrument. 

In cazul jocurilor practicate cu măști antropomorfe (cu 
un aspect nedefinit), zgomotele produse de „tobe” au doar un 
rol secundar: de a crea o atmosferă iritantă pe parcursul 
deplasărilor din mediul ambiant. Practic, această manifestare 
magico-ritualistă nu are o formă de desfășurare elaborată 
riguros, ea având o evoluţie imprevizibilă (care se derulează pe 
moment, într-un mod nerestrictionat). Aici, „tobele” nu participa 
la o manifestare sincretică controlată sever prin corelarea 
metro-ritmică a emisiilor sonore cu expunerile verbale și 
mișcările spectaculare ale mastilor (model de manifestare 
întâlnit la jocul „caprei”). Dealtfel, la jocurile practicate cu măști 
antropomorfe, persoanele mascate au propriile lor instrumente 
de făcut „scanda!” — tălăngile de mari dimensiuni. 


Buhaiul este un instrument membranofon ancestral. La 
români el este întâlnit doar în practicile tradiţionale cu caracter 
magic. Prin construcţia sa, buhaiul are o formă de emisie 
sonoră particularizata, total diferită de majoritatea 
instrumentelor membranofone. 


a. b. 

Foto. 9 a, b. Modelele buhaiului traditional; a — un buhai vechi al 
cărui corp este confecţionat din lemn, b — un buhai de construcţie mai 
recentă, conceput să funcţioneze prin acţionare mecanică; (corpul său este 
prelucrat din tabla de fier si este prevăzut cu o manivelă). 

Buhaiul traditional romanesc (modelul vechi, Foto. 9) 
este un instrument membranofon, care, datorită felului sau 
particularizat de construcţie, nu a putut avea parte de 
perfectionarile succesive întâlnite la celelalte instrumente 
membranofone. El este întâlnit în diverse variante constructive 
si la manifestările tradiţionale ale altor popoare: zambomba — 
Spania, petadou — Franţa, rummeltop — Germania, bukal — 
Cehia etc. 

Diferentierea constructivă majoră întâlnită la buhai (în 
raport cu celelalte instrumente membranofone) are în vedere un 
principiu acustic diferit de punere în vibraţie a membranei. La 
acest instrument, membrana sa vibrează în mod controlat. 
Practic, membrana buhaiului este pusă în vibraţie în mod 
indirect prin intermediul unei suvite lungi de păr luată din cozile 
cailor. Această anexă constructivă face corp comun cu 
membrana instrumentului fiind fixată rigid de ea. Prin frecarea 
suvitei cu mâna, vibraţiile sale (realizate în mod longitudinal) 
sunt transmise membranei. Membrana buhaiului reacționează 
mecanic în mod similar cu suvita de par, ea preluând si 
amplificând felul individualizat de vibraţie al acesteia (frecvenţa 
vibratiei, intensitatea sonoră). Punerea în vibraţie a membranei 
(prin aplicarea unor principii acustice diferite de cele folosite în 
mod obișnuit la celelalte instrumente membranofone) are drept 
consecință o emisie sonoră prelungită, cu un timbru în înfundat, 
dezagreabil sub aspect estetic. O formă de cântat de acest fel 
nu are nimic comun (sub aspect acustic) cu emisiile explozive și 
puternic amortizate, întâlnite la celelalte instrumente 
membranofone. 

Faptul că buhaiul nu poate produce decât sunete 
necizelate, cu caracteristicile sonore apropiate de cele ale 
zgomotelor, a avut drept consecință o îngrădire a folosirii sale 
în practica muzicală. Sub aspect acustic, buhaiul (prin modul în 
care a fost conceput ca instrument muzical) a pierdut competiția 
sonoră cu celelalte instrumente membranofone înrudite acustic 
cu el. Acest instrument a rămas doar o relicvă muzicală 
încremenită în timp, el fiind folosit exclusiv în cadrul 
manifestărilor magico-ritualice care au traversat secolele. 

De fapt, carentele acustice ale buhaiului s-au dovedit a fi 
principalele atuuri pentru existența sa milenară. Tocmai emisia 
sonoră necizelată, care seamănă mult cu mugetul bovinelor, a 

fost principalul argument care a contribuit la păstrarea sa viabilă 
de-a lungul timpului. La români, buhaiul este utilizat în acest 
moment doar la obiceiul „plugușorului”. 

Și în cazul buhaiului, la manifestările tradiționale de 
factură magico-ritualică, prestația sa sonoră are o funcţie 
imitativă, ea având scopul de a crea o anumită ambianta rurală 
(specifică gospodăriilor țărănești care au multe animale 
domestice în special bovine). Din acest motiv, la colindatul 
traditional cu „plugușorul”, rolul său de „invocator sonor’ este 
indispensabil, dar se manifestă în mod oarecum secundar 
(complementar). 

Variantele constructive românești ale buhaiului, întâlnite 
mai recent în manifestările tradiționale sunt concepute într-o 
manieră partial diferită fata de modelele buhaiurilor vechi (a se 
vedea Foto. 9 b). Practic, instrumentele moderne folosesc 
același principiu de funcţionare acustică dar sunt prevăzute cu 
o serie de înnoiri constructive înfăptuite pe plan mecanic. 

Pentru construcţia acestui model de buhai sunt folosite 
unele materiale de provenienţă industrială. In cazul noului 
prototip instrumental, suvita de par de cal a fost înlocuită cu o 
suvita groasă din calti. Corpul instrumentului (cu rol de cavitate 
rezonatoare) este confecționat din tablă de fier. 

In cadrul execuțiilor sonore, punerea în vibraţie a suvitei 
de calti este făcută destul de lejer, printr-un procedeu mecanic 
mult mai evoluat. Aici, frecarea suvitei este realizată cu ajutorul 
unui tambur de lemn acţionat cu o manivelă. Membrana 
instrumentului este confecţionată din piele sau (uneori) este 
făcută tot dintr-o tablă de fier subțire. Această variantă 
constructivă de buhai are o eficiență sonoră sporită (și) prin 
faptul că beneficiază de un detaliu tehnico-mecanic important: 
suvita de calti este fixată de corpul instrumentului cu ajutorul 
unui resort care forțează procesul vibrator initial al suvitei. 

Toate modificările constructive ale noului model 
instrumental membranofon au drept rezultat o emisie sonoră 
oarecum diferită de cea întâlnită la buhaiul tradiţional. Timbrul 
său imită într-o mai mică măsură mugetele bovinelor, el fiind 
oarecum artificializat (diferit fata de emisiile sonore făcute pe 
cale biologică). 

Această variantă de buhai a fost creată în România 
printr-un compromis constructiv, în condiţiile în care, în cea de 

a doua jumătate a secolului al XX-lea, comunitatea rurală din 
spaţiul românesc a cunoscut un proces rapid de urbanizare 
forțată, care a destructurat mult zestrea culturală provenită din 
mediul sătesc. 

Biciul este un obiect utilitar folosit de oameni în scopuri 
agresive. El poate deveni o unealtă primejdioasă în momentul 
în care este folosit în mod special pentru vătămarea animalelor 
sau a oamenilor. Iniţial, biciul (ca unealtă) a fost confecţionat 
chiar pentru activități abominabile, utilizarea sau prezenţa lui în 
mâinile unor persoane inspirând sentimentul de teamă sau 
repulsie. Această reputaţie a biciului a fost preluată simbolic în 
perimetrul culturii orale, „obiectul utilitar” fiind perceput (mental) 
ca un instrument de intimidare, represiune sau „disciplinare” în 
relaţiile oamenilor cu animalele domestice. 


"Wa 


/ 


Foto. 10. Bici din piele folosit în cadrul 
obiceiurilor tradiționale de iarnă 


Pe plan acustic, biciul este un instrument acustic cu 
caracteristici sonore agresive, care printr-o mânuire 
particularizată provoacă zgomote deranjante. Pocnetul biciului 
este receptat pe cale auditivă ca fiind o sonoritate violentă (ca 
volum sonor si timbral), derulată într-o perioadă foarte scurtă de 
timp. 

Reputația negativă a acestui instrument utilitar (care se 
remarcă si prin valentele sale sonore) a contribuit la includerea 
sa in recuzita unor practici magico-ritualice cu un caracter 
provocator sau beligerant din cadrul manifestărilor culturale 
tradiționale. In relațiile contradictorii ale oamenilor cu forțele 
supranaturale malefice, folosirea biciului contribuie la sporirea 
formelor agresive de manifestare umană, el fiind un obiect care 
provoacă intimidarea sau chiar frica personajelor socotite a fi 
entități potrivnice. In acest context, biciul este întâlnit în mâinile 

persoanelor care poartă măști cu aspect antropomorf. Prin 
modul său provocator de manifestare, zgomotul produs de bici 
se constituie pe linie sonoră ca un adaus agresiv, care se 
alătură celor două forme de intimidare transmise pe cale 
vizuală și acustică (vestimentația stridentă, mişcările belicoase, 
sunete de tălăngi etc.). 

Biciul mai poate fi întâlnit și la obiceiul „plugușorului”. La 
această manifestare, el are un rol complementar (de a sugera 
prin mijloace sonore prezenţa crescătorilor de vite). 

In funcţie de felul în care este utilizat în viata de zi cu zi, 
biciul este conceput în diferite variante constructive. Există 
modele de bice construite special: pentru carutasi, pentru 
crescătorii de vite sau chiar pentru manifestările magico- 
ceremoniale. Diferentierile lor constructive vizează felul în care 
este utilizat biciul în activităţile practice (sonor sau violent): 
lungimea batului sau a curelei elastice, materialul din care este 
făcută această curea (piele, sau mai rar sfoară), modul în care 
este prelucrat capătul biciului („spicul”, „ciucurul”). Capătul 
biciului este un mic adaus construit separat de curea (de cele 
mai multe ori este făcut din sfoară groasă de cânepă și are 
forma unui ciucur). El are un rol deosebit de important în emisia 
sonoră prin faptul că determină caracteristicile acustice ale 
pocnetului produs de bici. 

Sub aspect utilitar, biciul este folosit de carutasi sau de 
crescătorii de vite pentru a speria sau a pedepsi animalele care 
nu se supun unei anumite relationari de subordonare fata de 
„stăpân”. 

„Dârâitoarea” („duruitoarea”) este un instrument sonor 
idiofon confecţionat din lemn folosit pentru emiterea unor 
zgomote, caracterizate ca fiind sonorități dure, agresive. 


a. b. 


Foto 11 a, b. Dârâitori confecţionate din lemn, a — dârâitoare de mărime 
obișnuită, b — dârâitoare mică făcută pentru copii 

Uneori, la romani, dârâitoarea mai poartă si denumirea 
de „morișcă”. Prima sa denumire i-a fost data prin imitarea 
vocală a efectului sonor dezagreabil care este provocat prin 
mânuirea ei în scop preponderent utilitar: un șir de zgomote 
succesive — dârrrrr. În spaţiul vest-european, dârâitoarea este 
întâlnită la majoritatea popoarelor (raganella — Italia, erécelle — 
Franţa, ratchen, schnare — Germania, tresciotka — Rusia etc.). 
În cadrul cultului catolic, ea este folosită ca instrument sonor în 
timpul Săptămânii Sfinte. 


În principiu, în spațiul cultural românesc, dârâitoarea 
este un obiect cu atribuţii utilitar-gospodaresti, ea fiind utilizată 
la alungarea unor păsări de pradă sau a unor animale răpitoare. 
De asemenea ea a fost folosită (în scop de amuzament) ca 
jucărie sonoră pentru copiii de vârstă mică. Dârâitoarele copiilor 
au dimensiuni mai mici si sunt construite într-un mod mai 
simplist (uneori chiar neglijent), Foto. 11 b. 


La dârâitoare, principiul acustic care stă la baza emisiei 
sale sonore se bazează partial pe cel folosit la vibrația anciilor 
simple libere. În acest sens, este utilizată o placă subţire 
(elastică) de lemn, care este fixată rigid la unul din capete pe un 
cadru susţinător. Celălalt capăt rămas liber este pus în vibrație 
(controlată) cu ajutorul unei roti dințate. In cazul dârâitoarei, 
punerea în vibraţie a plăcii de lemn (a anciei libere) este făcută 
în mod mecanic, nefiind implicat procedeul fizic care are la 
bază principiul de vibrație acustică de tip aerofon. 

In starea de repaus a instrumentului, placa de lemn are 
o poziție dreaptă, iar vârful său se sprijină lejer pe unul din dinții 
roții. In timpul execuțiilor sonore, prin învârtirea roții dințate, 
placa de lemn este îndoită parţial, capătul său fiind deplasat 
într-o poziție laterală. Pe parcursul acestei rotații (prin 
despărțirea plăcii de lemn de dintele roții) placa elastică revine 
la poziţia sa iniţială. În situaţia respectivă, vârful plăcii este lovit 
violent de următorul dinte al roții. Practic, la vârful plăcii de lemn 
se produce o obstructionare a mișcării sale, fenomen mecanic 
care generează în plan sonor un zgomot puternic (un pocnet). 
În momentul în care capătul plăcii revine în poziția sa iniţială, 
această mișcare a plăcii (realizată printr-un parcurs de tipul 

dus/întors) se repetă succesiv prin rotirea dinţilor următori, 
provocând un șir de emisii sonore incisive. 

Efectul acustic al acestui mod de execuţie mecanică 
este concretizat prin emisia succesivă a unor zgomote 
explozive cu un timbru strident (fenomenul vibrator propriu-zis 
al anciei nu este sesizat sonor). Desfășurarea în timp a 
zgomotelor este percepută ca o sonoritate cu un șir prelungit de 
pocnete (durata ei fiind întreţinută de executant). Sub aspect 
acustic, mișcările (lovirile) plăcii de lemn pot fi încadrate într-o 
succesiune de „vibrații de joasă frecvență” (specifică 
infrasunetelor cu o frecvenţă de sub 16 — 20 de Hz). Derularea 
acestor zgomote poate fi variabilă. Succesiune lor (frecvenţa de 
desfășurare) este determinată în mod strict de viteza de 
învârtire a roții dințate, ea fiind controlată în mod riguros de 
persoana care manevrează dârâitoarea. Toate zgomotele 
produse de instrument au o intensitate mare. 

Emisia sonora particularizata a dârâtoarei (cu un 
pronunțat caracter inestetic) îi oferă șansa de a fi utilizată și în 
cadrul unor activităţi artistice (la producţiile muzicale cu caracter 
descriptiv, în care sunt sugerate stări de tensiune sau de 
neliniște). 

Fiind un instrument sonor cunoscut încă din perioade 
îndepărtate timp, dârâitoarea a făcut parte (și) din obiectele 
magico-ritualice ale persoanelor care se ocupau cu vrăjitoriile. 

Și în cazul practicilor tradiționale întâlnite la români, 
zgomotele produse de dârâitori (deranjante prin aspectul lor 
sonor strident) au fost alese ca sonorități foarte potrivite pentru 
formele de intimidare, (alungare) a forțelor supranaturale cu 
influențe nefaste, în cadrul contactului de tip conflictual cu 
aceste forte. La jocurile cu măști antropomorfe, personajele cu 
aspect dezagreabil folosesc în mod frecvent aceste instrumente 
cu o formă agresivă de emisie sonoră, pentru a completa (în 
plan acustic) aspectul/comportamentul brutal al măștii cu 
aspect nedefinit. 


„Capra”, cu multiplele sale variante construite zonal, 
este cunoscută în spațiul cultural românesc sub denumirile de 
„cerb”, „turcă”. Ea este (în principiu) un instrument idiofon 
zoomorf facut din lemn. 

a. b. 


Foto. 12 a, b. Modele de „capră” — instrumente idiofone zoomorfe folosite în 
scop de pantomimă 
(sunt prevăzute cu elemente vestimentare — robă, panglici) 


Foto. 13 a, b. „Capra”, „cerbul: detalii — cap de „capră” 
(confecționată de un sculptor traditional în lemn — Tolontan Costică, Valea 
Roșie, Moldova) si cap de „cerb” din Banatul montan. În cazul de fata, cele 
două instrumente idiofone sunt detașate de vestimentaţie: roba si bat de 
sprijin pentru manevrarea instrumentului muzical. 


Același tip de instrument zoomorf este construit mai rar 


în Muntenia, el având un aspect de animal nedefinit sau 
„pasăre”, fiind întâlnit si sub numele de „brezaie”. 

y 


Foto. 14. „Pasăre”, „brezaie”, instrument idiofon prevăzută cu elemente 
vestimentare (robă, panglici, pene) 


Constructia fizică propriu-zisă a instrumentelor zoomorfe 
de acest fel este alcătuită (în plan acustic) din două plăci de 
lemn care fac parte dintr-un angrenaj mecanic destul de simplu 
(Fig. 13 a, b). Placa inferioară a acestor instrumente este fixată 
după modelul unei pârghii basculante. Susținerea ei în cadrul 
angrenajului mecanic este făcută cu ajutorul unei tije metalice. 
Această piesă inferioară a instrumentului semănă (funcțional) 
cu o cumpănă de lemn utilizată odinioară la fântânile de tip 
vechi din mediul rural. Când sunt poziţionate lejer, cele două 
plăci sunt așezate în forma literei V (amplasamentul lor fiind 
făcut orizontal). Pentru ca acest dispozitiv sonor să poată fi 
acționat mecanic, unul din capetele plăcii inferioare este legat 
cu o sfoară (Foto. 13a,b). 

Emisiile sonore ale instrumentului idiofon sunt obținute 
printr-o mișcare basculantă (dus/întors) a plăcii sale inferioare. 
Această mișcare este făcută prin tragerea sforii în jos, revenirea 
ei la poziția inițială fiind făcută prin efect gravitațional. Drept 
rezultat, la acest dispozitiv mecanic, partea din fata a plăcii 
inferioare este ridicată până în poziţia în care suprafeţele celor 
două plăci fac corp comun (se „lipesc”), lovindu-se violent una 
de alta. In acest mod, prin lovirea celor două plăci este generat 
un zgomot incisiv, un „plescăit”. Odată cu lăsarea lejeră a sforii, 
placa inferioară a instrumentului revine la poziția sa iniţială. 
Interpretul mascat repetă succesiv această mișcare mecanică, 
producând un sir de emisii sonore de tipul zgomotului penetrant 
generat de lovirea a două plăci robuste de lemn. Pe parcursul 
execuțiilor sonore, toate mișcările plăcii inferioare sunt 
coordonate riguros de personajul mascat. 

„Capra” (și variantele ei constructive — uneori este 
insotita si de ,pasare”) este singura masca zoomorfa folosita de 
romani in manifestarile traditionale cu conotatie magico-rituala, 
care este prevăzută cu instrument sonor idiofon. In cazul 
„caprei”, forma de manifestarea a acţiunilor sale înglobează 
toate cele trei forme de invocare magică: vizuală (aspectul 
vestimentatiei), chinestezică (prin mișcarea măștii) și auditivă 
(prin emisiile sonore produse de instrumentul idiofon). 

După cum am amintit la prezentarea tamburinelor 
(„tobelor” moldovenești), pe plan auditiv, zgomotele produse de 
cele două plăci de lemn sunt incluse într-o desfășurare sonoră 
sincretică de factură metro-ritmică, făcută într-o manieră 
stereotipă. Practic, zgomotele produse de instrumentul idiofon 
al „caprei” sunt sincronizate in mare măsură cu cele ale 
tamburinei insotitoare. Ele alcătuiesc un fond sonor cu o 
desfășurare de tip măsurat, bazată pe o structură metrică de 
2/4 sau de 7/16. 

Obiceiul umblatului cu „capra” poate include (după caz) 
și unele forme de cântat instrumental (în care sunt utilizate 
instrumente solistice tradiţionale; fluier, trompetă etc.). La 
această variantă interpretativă, cântatul instrumental se 
suprapune peste naratiunile prezentate în forme versificate. 
Intervenţiile de factură muzicală sunt făcute tot într-o formă 
sincretică, ele desfășurându-se strict pe fondul sonor alcătuit 
din zgomotele tamburinelor si ale instrumentului idiofon. La 
acest obicei, în cazul execuțiilor instrumentale, se cântă o 
melodie tradițională creată anume pentru formele de 
manifestare rituală: cântecul „caprei”. 

Odată cu prezentarea caracteristicilor sonore ale 
instrumetului muzical idiofon „capra” se încheie expunerea 
individualizată a instrumentelor tradiţionale folosite în practicile 
magico-ritualice din perioada de iarnă ale poporului român. 
Dacă privim la modul general implicarea instrumentelor 
tradiționale membranofone si idiofone în cadrul vechilor 
manifestări prilejuite de obiceiurile sărbătorilor de iarnă, se 
poate constata faptul că, pe plan acustic și funcţional, rolul lor 
este aproape identic. Ceea ce le uneşte sub aspect sonor este 
tocmai proveniența lor arhaică și construcţia lor foarte simplă. 
Chiar dacă aparțin unor grupe instrumentale cu caracteristici 
sonore diferite, toate aceste instrumente provin din perioadele 

de început ale evoluţiei umane. De fapt, trăsăturile acustico- 
sonore comune ale acestor instrumente sunt legate tocmai de 
performanţele lor artistice destul de scăzute. 

Principalele carente muzicale pe care le au sonoritatile 
lor sunt legate de timbru si de ambitus: instrumentele in cauza 
produc doar o singură forma de emisie sonoră, iar 
caracteristicile timbrale ale tuturor sonoritatilor de acest tip pot fi 
luate în seamă numai în mod ocazional, în cadrul unor producții 
muzicale cu caracter descriptiv. 

In momentul de fata, între vechile și actualele generaţii 
de locuitori din spaţiul nostru cultural-geografic s-a conturat o 
delimitare conceptuală bine definită, legată de aprecierea 
instrumentelor tradiţionale provenite din trecutul îndepărtat. Ea 
vizează modul de evaluare acustică şi destinaţia surselor 
sonore concepute în perioadele arhaice de convietuire umană. 
Practic, vechile instrumente tradiționale au rămas (în linii mari) 
aceleași, dar, în accepțiunea generaţiilor din perioada 
contemporană, formele de apreciere si de utilizare a acestora 
sunt mult schimbate. 

Practicile magice de origine precreștină ale obiceiurilor 
din perioada de iarnă, întâlnite încă în spațiul cultural traditional 
românesc, pot fi considerate acum ca modele culturale arhaice 
vii, păstrate aproape în mod singular la români. Ele au traversat 
mileniile datorită mesajului lor socio-cultural profund, mesaj 
care a fost acceptat în mare parte (sau uneori putin modificat) 
de toate generaţiile precedente pana în acest moment. 
Prezenţa lor (încă) în perioada actuală ne arată că procesul 
general de emancipare culturală umană din mediul conservator 
rural se clădește treptat, el fiind construit prin decantarea 
selectivă a tuturor valorilor promovate de-a lungul timpului. 


IV. Concluzii finale 


Practicile precrestine de factură magico-ritualica 
păstrate până în momentul de fata sunt rezultatul frământărilor 
de ordin spiritual întâlnite în spaţiul culturii orale românești, în 
care sunt puse în dezbatere principalele legi care guvernează 
universul existenţial. Aceste frământări au fost interpretate 
nuantat în cadrul diverselor tipuri de organizări sociale care au 
traversat veacurile. Toate manifestările artistice contemporane 
care includ datini si obiceiuri de iarnă, inclusiv cele din sfera 

practicilor cu substrat magic arhaic, pot fi considerate ca 
spectacole sincretice, desfasurate intr-un cadrul natural (real) 
de manifestare. In perioada actuală, ele sunt practicate in mod 
paralel cu manifestările folclorice (scenice) promovate în scop 
artistic de industria de spectacol. Chiar dacă la modul general, 
cele două forme de manifestare artistică prezintă multe 
similitudini legate de tematica prezentată, raportarea lor în plan 
socio-cultural trebuie realizată într-un mod distinct. 

In luările mele de poziție făcute sub aspect strict 
profesional, de multe ori am avut o atitudine critică fata de 
manifestările folclorice spectaculare promovate în perimetrul 
scenic. In privinţa acestui subiect, sunt necesare unele 
precizări. Aceste prezentări artistice de tip cultural nu sunt 
condamnabile decât parţial și numai în anumite cazuri 
punctuale. 

În mod realist putem admite că, spectacolul scenic cu o 
tematică bazată pe valorile artistice din mediul rural este o 
formă virtuală viabilă de prezentare a manifestărilor tradiționale. 
Astfel de spectacole cu tematică folclorică pot fi apreciate drept 
acțiuni culturale firești, în condiţiile socio-culturale din momentul 
de fata (în care mediul urban s-a impus în mod brutal pe plan 
ideatic si cultural fata de mediul rural aflat în plin regres). De 
asemenea, trebuie să acceptăm faptul ca si în viata reală 
contemporană din mediul rural, multe din manifestările artistice 
din sfera culturii tradiţionale se desfășoară astăzi după modelul 
unor „mici fragmente socio-culturale spectaculare” decupate din 
viata sătească. 

În condiţiile în care vechile „module” culturale încep sa 
dispară datorită tumultului vieţii moderne, forma de tezaurizare 
și de promovare a acestor valori spirituale devine imperios 
necesară sau chiar obligatorie. În caz contrar, peste putin timp 
putem vorbi doar de existența unui patrimoniu artistic 
(particularizat prin componentele sale de factură naţională) care 
va rămâne menţionat doar în sfera unei istorii culturale cu rol 
cel mult descriptiv. 

Principala problemă care pune serioase semne de 
întrebare legate de existența și prezentarea spectaculară 
actuală a activităților din domeniul culturii tradiţionale este 
legată de faptul că, pe scenă sau în cadrul prezentărilor audio- 
tv, ,cosmetizarea” fenomenului cultural traditional a ajuns de 

multe ori în faza în care a fost schimbat radical chiar mesajul 
inițial al manifestărilor artistice originare. Din păcate, multe din 
activităţile scenice sau din cele promovate de mass-media au 
un un profil „consumist” facil, ele având un impact dăunător în 
orientarea culturală sau spirituală a publicului contemplator din 
toate mediile sau categoriile sociale. 

Spectacolul, prin forma sa specifică de manifestare, este 
înclinat să facă în toate fazele desfășurării sale unele concesii 
de natură scenică. O astfel de remarcă este valabilă și în cazul 
în care sunt prezentate momente din viata culturală (de esenţă 
rurală) a unei naţiuni. Datorită acestui fapt, o serie de persoane 
care se ocupă cu conceperea unor spectacole și cu punerea în 
scenă a unor tematici folclorice au exagerat (și exagerează în 
continuare) în prezentarea „artistică” a materialului originar. Nu 
de multe ori s-a ajuns la mutilarea gravă a mesajului ideatic 
initial care rezulta din manifestările culturale primare luate ca 
model. În aceste cazuri, performerii scenelor și-au impus (mai 
mult sau mai puţin inspirat) propria lor viziune legată de 
fenomenul cultural real, fapt care a condus la prezentarea unor 
momente cultural-artistice mult schimbate sau chiar ireale, 
neadevarate. Această stare de fapt este prezentă si în 
momentul de fata în viata artistică de scenă. Situaţia devine 
tristă sau chiar alarmantă în momentul în care o astfel de 
mistificare culturală, ambalată sub forma unor video-audioclipuri 
artificializate, se impune la nivel national prin apariţia noilor 
„adevăruri” (sau curente) culturale, promovate și răspândite 
chiar și în mediul originar de factură rurală. 

Chiar și în momentul actual, în „marea lume a 
spectacolului”, sub aspect conceptual, nu s-a ajuns încă la o 
delimitare riguroasă a tipurilor de subiecte (tematici) prezentate 
public, precum și a modului lor specific sau particularizat de 
punere în scenă. În viața artistică actuală, o creaţie 
contemporană bazată pe mentalităţile și jaloanele vieții 
prezente este un gen de sine-stătător prin modul particularizat 
în care își prezintă mesajul său artistic. Ea are un alt statut 
cultural fata de o preluare virtuală a unei creaţii care provine 
dintr-o altă perioadă de timp sau aparține unui mediu social 
total diferit. 

O prezentare profesională mult mai responsabilă a 
formelor lor de manifestare spectaculară, care își propun să 

puna în valoare subiectele artistice din cadrul culturilor 
traditionale, ar fi solutia cea mai realista in demersul actual de a 
păstra si a transmite într-un mod corect sau (cel putin) 
acceptabil valorile spirituale ale trecutului mai mult sau mai 
putin indepartat. 


V. Fotografii (exemplificative) cu manifestările 
practicilor tradiționale stradale, sau cu măști 
zoomorfe/antropomorfe cu un aspect 
nedefinit (dezagreabil), in care sunt prezente 
instrumentele sonore traditionale. 


Foto. 15. Grup de colindători din perioada de iarnă a Crăciunului, a 
căror recuzită conține: ,doba” și crăcane cu zurgălăi (încadraţi în decorații 
florale confecţionate din hârtie) — Banatul de Câmpie, județul Timiş, 
Timișoara, cartier Mehala (perioada interbelică a secolului al XX-lea). 


Foto. 16. Detaliu — „tobă” moldovenească, tamburină prevăzută cu 
un sistem radiar de ,tinere” a instrumentului (la care sunt adăugate mici 
plăcuțe metalice de formă pătrată) — Festivalul de datini și obiceiuri de iarnă, 
Sighetu Marmaţiei, județul Maramureș, 2019. 

Foto. 17. Măști cu aspect 
antropomorf sau cu un aspect greu de 
definit, prevăzute cu tălăngi de 
dimensiuni mari — Festivalul de datini 
și obiceiuri de iarnă Sighetu 
Marmatiei, judetul Maramureş, 2019. 


Foto. 18. Mască cu aspect 
nedefinit (dezagreabil), prevăzută cu 
tălăngi de dimensiuni mari — Festivalul 
de datini si obiceiuri de iarnă, Sighetu 
Marmatiei, judetul Maramureş, 2019. 


Foto. 19. Detaliu — mască 
antropomorfă cu aspect grotesc, 
prevăzută cu coarne de berbec — 
Festivalul de datini şi obiceiuri de 
iarnă, Sighetu Marmaţiei, județul 
Maramureș, 2019. 

Foto. 20. Mască cu aspect nedefinit (dezagreabil) prevăzută cu 
talangi de dimensiuni mari — Festivalul de datini și obiceiuri de iarnă, Sighetu 
Marmaţiei, judeţul Maramureș, 2019. 


Foto. 21. Mască cu aspect nedefinit (dezagreabil) prevăzută cu 
tălăngi de dimensiuni mari și zurgălăi — Festivalul de datini și obiceiuri de 
iarnă, Sighetu Marmaţiei, judeţul Maramureş, 2019. 

Foto. 22. Jocul ,caprelor’: 
grup de măști cu aspect zoomorf 
(grup de „capre”) — Festivalul de 
datini și obiceiuri de iarnă, Sighetu 
Marmaţiei, județul Maramures, 
2019. 


Foto. 23. Mersul cu alaiul 
„caprelor” în mediul rural din 
Moldova („gazdă” — Toma Toader 
— sat Dragomir, comuna Berzunti, 
judeţul Bacău). 


Foto. 24. Mască zoomorfă prevăzută 
cu zurgălăi: ,urs” — Festivalul de datini si 
obiceiuri de iarnă, Sighetu Marmaţiei, județul 
Maramureș, 2019. 

SUMMARY 
Ovidiu Papană 


Sounds of traditional instruments used in the pre-christian 
practices of the Romanian customs of winter holidays 


Since the period of primitive existence, humans have realized 
that their possibilities of physical and mental manifestation are 
quite small in relation to the great problems they had to solve in 
their daily lives. As a consequence, at the cultural level, 
throughout all historical periods of human evolution, artistic 
manifestations with magical-ritualistic connotations have been 
promoted. They took the form of various spectacular actions, 
through which people sought a dialogue with forces (beneficial 
or evil) that were far superior to them. In this context, in the 
forms of human manifestation, the ideational element, the 
artistic element and the magico-ritual element merged into a 
single concept of existential thought. 

It was not by chance that the relations that human communities 
had with beneficial supernatural forces were made through: 
invocation, prayer, and thanksgiving. 

At the opposite pole, contact with evil forces was made through 
belligerent actions - actions of intimidation or removal. 

The cultural life of the Romanian countryside has preserved a 
number of manifestations of this kind, which were held around 
the New Year. Nowadays they have lost their original magical 
function and have become just cultural actions presented in a 
spectacular way. 

